અસલમાં ભારતીય મહિલા ટીમ પાસે ચાર એવી જ સ્પિનર હાજર છે, જે કોઈ પણ પીચ પર બોલ સ્પિન કરવાની ક્ષમતા રાખે છે. ઉલ્લેખનીય છે કે ઈંગ્લેન્ડની પીચોને ઝડપી બોલિંગ માટે મદદરૂપ માનવામાં આવે છે અને એવું માનવામાં આવી રહ્યું હતું કે ઝૂલન ગોસ્વામી ઈંગ્લેન્ડમાં શાનદાર પ્રદર્શન કરશે, પરંતુ આ ભારતની ચાર મહિલા સ્પિનર્સે ઝૂલનને પણ ઘણી પાછળ છોડી દીધી છે. હરીફ ટીમો માટે સૌથી મોટો સવાલ એ ઊભો થયો છે કે ટીમ ઇન્ડિયાની આ ‘4S’ ફોર્મ્યુલાનો તોડ કેવી રીતે કાઢવો, કારણ કે સમગ્ર વર્લ્ડકપમાં સૌથી વધુ વિકેટ ઝડપવાના મામલામાં ત્રણ ભારતીય સ્પિનર સામેલ છે.